
Република Србија

	МИНИСТАРСТВО ФИНАНСИЈА 

Број: 2498428 2026 10520 004 007 012 001

	 3. јул 2026. године 

	Кнеза Милоша 20

Б е о г р а д



На основу члана 41в Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14, 8/19 – др. пропис и 106/25), Министарство финансија објављује 

                                                               ИЗВЕШТАЈ

       О СПРОВЕДЕНОЈ ЈАВНОЈ РАСПРАВИ О НАЦРТУ ЗАКОНА О       ИЗМЕНАМА ЗАКОНА О ПОРЕЗУ НА ДОХОДАК ГРАЂАНА
	Назив нацрта/предлога акта:
	НАЦРТ ЗАКОНА О ИЗМЕНАМА ЗАКОНА О ПОРЕЗУ НА ДОХОДАК ГРАЂАНА 

	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе и Нацртом текста закона, на сајту Министарства финансија:

https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е- адресу fiskalni.sektor@mfin.gov.rs  или  писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Израда презентације, представљање презентације текста Нацрта закона, одржане су дана 10. јуна 2026. године са почетком у 13 часова у просторијама НАЛЕД-а  и 15. јуна 2026. године са почетком у 14 часова у просторијама Привредне коморе Србије.


	Да ли је у потпуности спроведен програм јавне расправе (ако није, навести разлоге)?
	Програм је спроведен у потпуности у складу са Закључком Владе 05 Број: 011-5241/2026 од 28. маја 2026. године и Програмом јавне расправе.

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису)?
	Учесници у јавној расправи су релевантни државни органи, представници привредних субјеката, удружења, комора и других организација и заинтересоване и стручнe јавности.

	Које су друге заинтересоване стране учествовале у јавној расправи (уколико је могуће идентификовати их)?
	/


	Да ли је спровођење јавне расправе изазвало додатне буџетске трошкове (ако јесте, навести разлоге)?
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама: 
	Током одржавања јавне расправе, примедбе, предлоге и сугестије доставило је 30 учесника, и то:

1. Америчка привредна комора у Србији,
2. Српски филантропски форум,
3. Привредна комора Србије,
4. Горан Радосављевић, 

5. Чланице Привредне коморе Србије, 

6. Савез самосталних синдиката Србије,
7. Удружење пацијената „Донорство је херојство”,
8. Иницијатива за права особа са менталним инвалидитетом МДРИ-С,
9. „Сава неживотно осигурање” а.д.о,
10. Удружење посредника у осигурању Србије,
11. „Wiener Städtische osiguranje” a.d.o,
12. Чланице Савета страних инвеститора,
13. Пореска управа,
14. „РПД-ФТО” д.о.о,
15. „Tisza Automotive” д.о.о,
16. Младен Урбан,
17. Марија Јовановић,
18. НАЛЕД,
19. Милан Дракула,
20. Милена Радовановић,
21. Заштитник грађана,
22. Повереник за заштиту равноправности,
23. Књиговодствена агенција „МАТ”,
24. Унија послодаваца Србије,
25. Форум младих са инвалидитетом,
26. Савез слепих Србије,
27. UNIQA животно осигурање а.д.о,
28. Уједињени грански синдикат „Независност”,
29. Савет за друштвено одговорно пословање,

30. Александар Тасић.


	Aнализа примљених коментара:  
	У Табели 1. приказани су достављени коментари, као и анализа примљених коментара са одговорима.


На предлог Министарства финансија, Закључком Владе 05 Број: 011-5241/2026 од 28. маја 2026. године, одређено је спровођење јавне расправе о Нацрту закона о изменама Закона о порезу на доходак грађана (у даљем тексту: Нацрт закона) и Програм јавне расправе, која је спроведена у периоду од 1. јуна 2026. године до 21. јуна 2026. године.

Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „За јавну расправу о Нацрту закона о изменама Закона порезу на доходак грађана”. Јавна расправа реализована је у потпуности у складу са усвојеним Програмом јавне расправе. 

Текст Нацрта закона представљен је и на јавној расправи коју је Министарство финансија одржало 10. и 15. јуна 2026. године путем презентације и расправе у просторијама НАЛЕД-а и у просторијама Привредне коморе Србије. Учесници у јавној расправи били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења јавне расправе

	Р.бр.
	Подносилац примедбе/ сугестије/ коментара
	Члан на који се примедба/ сугестија/коментар односи
	Примедба/сугестија/коментар
	Одговор на примедбу/сугестију/

коментар

	1.
	- Америчка привредна

комора у Србији,
- Српски филантропски форум,
- Привредна комора Србије,
- Горан Радосављевић, 
- Чланице Привредне коморе Србије, 
- Савез самосталних синдиката Србије,
- „РПД-ФТО” д.о.о,
- „Tisza Automotive” д.о.о, 

- Књигово-

дствена агенција „МАТ”,

- Унија послодаваца Србије.

	Члан 1. Нацрта закона
	Предлажу се решења која се односе на очување, односно усклађивање  пореске олакшице из члана 21в Закона, за запошљавање новозапослених лица.

Предложена су и решења која се односе на интеграцију члана 21в Закона у реформисани члан 21д Закона и његово усклађивање са правилима о државној помоћи како би се управљало ризиком од недозвољене кумулације државне помоћи.

Истиче се да је потребно да се одустане од укидања олакшица за запошљавање и да се задрже постојеће олакшице, а да се у случају измена успостави јасан и предвидив систем подстицаја, као и да се алтернативно предвиди дужи прелазни период најмање до 1. јануара  2028. године, односно до 1. јануара 2029. године.

	Имајући у виду значај олакшице из члана 21в Закона о порезу на доходак грађана („Службени гласник РС”, бр. 24/01, ... и 109/25 -  у даљем тексту: Закон) за запошљавање, као и потребу њеног усклађивања са правилима о државној помоћи, размотрили смо дати предлог. С тим у вези, у члану 21в Закона биће додате одредбе о ограничењу коришћења ове олакшице у складу са правилима о државној помоћи.
Сагласно томе, предметну олакшицу из члана 21в Закона, послодавци могу, по основу зарада исплаћених почев од 1. јануара 2027. године, да користе у складу са условима и критеријумима за доделу државне помоћи за запошљавање.

	2.
	- Удружење пацијената „Донорство је херојство”,
- Иницијатива за права особа са менталним инвалидитетом МДРИ-С,
- Српски филантропски форум,
- Привредна комора Србије,

 - Чланице Привредне коморе Србије, 
- Савез самосталних синдиката Србије,
- Младен Урбан,
- Марија Јовановић,
- НАЛЕД,
- Милан Дракула,
- Милена  Радовановић,

- Заштитник грађана,
- Повереник за заштиту равнопра-

вности,
- Књигово-дствена агенција „МАТ”,
- Унија послодаваца Србије,
- Форум младих са инвалиди-

тетом,
- Савез слепих Србије,
- Савет за друштвено одговорно пословање.

	Члан 2. Нацрта закона
	Предлажу се решења која се односе на очување, односно усклађивање  олакшице из члана 21г Закона, за запошљавање особа са инвалидитетом.

Предложена су решења која се односе на усклађивање члана 21г Закона са правилима о државној помоћи како би се управљало ризиком од недозвољене кумулације државне помоћи.

Подносиоци сматрају да је потребно да се одустане од укидања олакшица за запошљавање и да се задрже постојеће олакшице, а да се у случају измена успостави јасан и предвидив систем подстицаја, као и да се алтернативно предвиди дужи прелазни период најмање до 1. јануара  2028. године, односно до 1. јануара 2029. године.

	Имајући у виду значај олакшице из члана 21г Закона за запошљавање особа са инвалидитетом, као и потребу њеног усклађивања са правилима о државној помоћи, размотрили смо дати предлог. С тим у вези, предметну олакшицу из члана 21г Закона, послодавци могу, по основу зарада исплаћених почев од 1. јануара 2027. године, да користе у складу са условима и критеријумима за доделу државне помоћи за запошљавање.



	3.


	- Српски филантропски форум,
- Привредна комора Србије, 
- Горан Радосављевић, 
- Чланице Привредне коморе Србије, 
- Савез самосталних синдиката Србије,
- „РПД-ФТО” д.о.о,
- НАЛЕД,
- Књигово-

дствена агенција „МАТ”,
- Унија послодаваца Србије,
- Савет за друштвено одговорно пословање.

	Члан 3. Нацрта закона
	Предлажу се решења која се односе на очување и усклађивање  пореске олакшице из члана 21д Закона, за запошљавање новозапослених лица.

Предложена су и решења која се односе на нормативно усклађивање пореских подстицаја за запошљавање и његово усклађивање са правилима о државној помоћи како би се управљало ризиком од недозвољене кумулације државне помоћи.

Подносиоци сматрају да је потребно да се одустане од укидања олакшица за запошљавање, као и да се задрже постојеће олакшице, а да се у случају измена успостави јасан и предвидив систем подстицаја, као и да се измене спроводе по фазама, уз адекватан прелазни период најмање до 1. јануара  2028. године, односно до 1. јануара 2029. године.

	Имајући у виду значај олакшице из члана 21д Закона за запошљавање, као и потребу њеног усклађивања са правилима о државној помоћи, размотрили смо дати предлог. С тим у вези, у члану 21д Закона биће додате одредбе о ограничењу коришћења ове олакшице у складу са правилима о државној помоћи.

Сагласно томе, предметну олакшицу из члана 21д Закона, послодавци могу, по основу зарада исплаћених почев од 1. јануара 2027. године, да користе у складу са условима и критеријумима за доделу државне помоћи за запошљавање.



	4.
	- Чланице Привредне коморе Србије.

	Члан 4. Нацрта закона
	Предлаже се да прелазне одредбе, у вези са остваривањем стечених права на пореске олакшице у периоду након почетка примене закона, обухвате поред члана 21г Закона и чл. 21в и 21д Закона.
	Имајући у виду значај олакшица из чл. 21в, 21г и 21д Закона за запошљавање, као и потребу њиховог усклађивања са правилима о државној помоћи, размотрили смо дати предлог. С тим у вези истичемо, како је наведено у одговорима на примедбе/сугестије/

коментаре дате на чл. 1, 2. и 3. Нацрта закона, да ће у чл. 21в, 21г и 21д Закона бити додате одредбе о коришћењу ових олакшица у складу са правилима о државној помоћи.

	5.
	- Чланице Привредне коморе Србије.
 
	Члан 5. Нацрта закона
	Предлаже се да почетак примене одредаба које се односе на брисање олакшица, буде одложен најмање до 1. јануара  2028. године, односно до 1. јануара 2029. године.
	Имајући у виду значај олакшица из чл. 21в, 21г и 21д Закона за запошљавање, као и потребу њиховог усклађивања са правилима о државној помоћи, размотрили смо дати предлог. С тим у вези истичемо, како је наведено у одговорима на примедбе/сугестије/

коментаре дате на чл. 1, 2, 3. и 4. Нацрта закона, да ће у чл. 21в, 21г и 21д Закона бити додате одредбе о коришћењу ових олакшица у складу са правилима о државној помоћи.


	6.
	- Уједињени грански синдикат „Независност”.
	Члан 9. Закона
	Измена постојећег члан 9. Закона и увођење нових чл. 9ц и 13а  Закона ради уређење пореског третмана примања члана синдиката из штрајкачког фонда за случај штајка.


	Имајући у виду да се  предложене измене односе на пореско ослобођење по основу примања члана синдиката из штрајкачког фонда за случај штајка, предложено није имплементирано  с обзиром да се сматра да су сходно фискалним кретањима постојећа пореска ослобођења оптимално одмерена.


	7.
	- Америчка привредна

комора у Србији,
- „Сава неживотно осигурање” а.д.о,
- Удружење посредника у осигурању Србије,
- „Wiener Städtische osiguranje” a.d.o,
- UNIQA животно осигурање а.д.о.
	Чл. 9, 12а, 14б, 21а, 84. и 85. Закона


	Подносиоци су дали предлоге за измену чл. 9, 12а, 14б, 21а, 84. и 85. Закона, у смислу увођења пореских олакшица за животно осигурање, отписа потраживања по основу неплаћених премија осигурања, прецизирања и терминолошког усклађивања са прописима који регулишу област осигурања.
	Имајући у виду да се  предложене измене односе на пореско ослобођење на премије животног осигурања, односно  премије осигурања живота, предложено није имплементирано  с обзиром да се сматра да су сходно фискалним кретањима постојећа пореска ослобођења оптимално одмерена. С тим у вези,  у зависности од створеног фискалног простора предложена пореска ослобођења биће предмет разматрања приликом будућих измена Закона.


	8.
	-Александар Тасић.
	Чл. 21в до 21е Закона
	Подносилац наводи  анализе уочених нејасноћа, стручне сугестије и нормативни захтев у вези са наведеним члановима Закона.

	С обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



	9.
	- НАЛЕД.


	Чл. 33а и 40. Закона
	Подносилац се залаже за повећање прага за паушално опорезивање са шест на осам милиона динара, као и да се предузетницима паушалцима омогући непосредан избор режима личне зараде у тренутку губитка права на паушално опорезивање.


	Наведене примедбе су разматране и прихваћен је предлог који се односи на опредељење за личну зараду за предузетника паушалца у случају губитка права на паушално опорезивање.

Предлог за повећање прага за паушално опорезивање са шест на осам милиона динара, није прихваћен.


	10.
	- Чланице Савета страних инвеститора.
	Члан 73. Закона
	Дат је предлог за измену члана 73. Закона, да се порез на приходе од капитала не плаћа на камату:

1) на динарска средства по основу штедних и других депозита (орочених или по виђењу);

2) по основу дужничких хартија од вредности чији је издавалац Република, аутономна покрајина, јединица локалне самоуправе или Народна банка Србије.


	Предлог није разматран с обзиром да се чланом 73. Закона  не уређује пореско ослобођење по основу прихода од капитала. Пореско ослобођење по предметном основу уређено је чланом 65. Закона. Указујемо да се члан 73. Закона односи на одређивање продајне цене права, удела и хартија од вредности за потребе утврђивања капиталног добитка.


	11.
	- Пореска управа


	Члан 94. Нацрта закона
	Подносилац указује на потребу прецизирања одредбе члана 94. Закона, тако да се новододатим ставом 5. прецизира да је обвезник који у току године настави обављање самосталне делатности дужан да поднесе пореску пријаву у којој ће дати процену прихода и расхода од дана настављања обављања делатности до краја пословне године, као и процену месечне аконтације пореза, најкасније у року од 15 дана од дана уписа у регистар надлежног органа, односно од дана настављања обављања делатности.

	Предлог се прихвата с обзиром да је потребно да се определи рок у коме је предузетник који у току године настави обављање самосталне делатности дужан да поднесе пореску пријаву у којој ће дати процену прихода и расхода од дана настављања обављања делатности до краја пословне године, као и процену месечне аконтације пореза.



	12.
	- Чланице Привредне коморе Србије.
	
	Примедбе на однос Нацрта закона са Нацртом закона о порезу на доходак грађана са почетком примене од дана приступања Републике Србије Европској унији.
	С обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



Јавна расправа о Нацрту закона спроведена је транспарентно, уз учешће свих заинтересованих страна.

